Atzinumi 26-TA-472
Izdrukāts 23.03.2026. 21.32
Atzinumi 26-TA-472
Izdrukāts 23.03.2026. 21.32
26-TA-472: Likumprojekts (Grozījumi)
Likumprojekts "Grozījums Stratēģiskas nozīmes preču aprites likumā"
TA saskaņojamie dokumenti
Likumprojekts (grozījumi) 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Aizsardzības ministrija
Atzinums iesniegts
23.03.2026.
Atzinuma sniegšanas termiņš
26.03.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
1. pants. 5.1 pantā:
izteikt panta 10.  daļu šādā redakcijā:
“(10) Komersantiem Latvijas Republikā atļauta tikai tādu speciālo ierīču un programmatūras aprite, kuras ir Ministru kabineta noteiktajā kārtībā sertificētas Valsts drošības dienestā. Operatīvās darbības subjekti Ministru kabineta noteiktajā kārtībā Valsts drošības dienestā sertificē tādas speciālās ierīces un programmatūru, kas iegādātas valstī, kas nav Eiropas Savienības dalībvalsts, Eiropas Ekonomikas zonas valsts vai Ziemeļatlantijas līguma organizācijas dalībvalsts. No komersantiem par speciālo ierīču un programmatūras sertificēšanu iekasē valsts nodevu. Ministru kabinets nosaka speciālo ierīču un programmatūras sertificēšanas kārtību, kā arī kārtību, kādā maksājama valsts nodeva par speciālo ierīču un programmatūras sertificēšanu, un šīs nodevas apmēru.”;
papildināt pantu ar 10.1 daļu šādā redakcijā:
“10.1 Operatīvās darbības subjekts, ne retāk kā vienu reizi gadā Valsts drošības dienestam paziņo par tā rīcībā esošajām speciālajām ierīcēm un programmatūru, sagatavojot attiecīgu sarakstu.”.   
 
	Iebildums
Lūdzam papildināt likumprojektu ar norādi, ka Stratēģiskas nozīmes preču aprites likuma 5.1 panta desmitajā un 10.1 daļā noteiktie pienākumi neattiecas uz valsts drošības iestādēm.

Informācija par Militārā izlūkošanas un drošības dienesta (MIDD) vai citu valsts drošības iestāžu rīcībā esošajām speciālajām ierīcēm un programmatūru ir īpaši sensitīva informācija, kuras aizsardzību nodrošina gan valsts noslēpuma aizsardzību reglamentējošie normatīvie akti, gan arī Valsts drošības iestāžu likuma regulējums. Proti:
- atbilstoši Ministru kabineta 2004.gada 26.oktobra noteikumu Nr.887 “Valsts noslēpuma objektu saraksts” 2.5.1.apakšpunktam informācija par valsts drošības iestāžu bruņojumu, materiāltehnisko nodrošinājumu un tā iegādi var tikt klasificēta kā valsts noslēpums ar slepenības pakāpi “slepeni” (un informācija par MIDD speciālajām ierīcēm un programmatūru, viennozīmīgi, tiek šādi klasificēta);
- Valsts drošības iestāžu likuma 17.panta pirmā daļa un 26.panta otrā daļa reglamentē informācijas aizsargāšanas pienākumus valsts drošības iestāžu esošajiem un bijušajiem nodarbinātajiem, kā arī personām, kuras īsteno kontroli, pārraudzību un uzraudzību pār valsts drošības iestādes darbību. Minētais regulējums piešķir ekskluzīvas tiesības valsts drošības iestādes vadītājam izlemt, vai un kāda apjoma informācija no attiecīgās iestādes ir izpaužama. Vienīgās amatpersonas, kuru piekļuvi informācijai valsts drošības iestādes vadītājs nevar ierobežot (ar atsevišķu izņēmumu attiecībā uz informācijas avotiem), ir ģenerālprokurors un viņa īpaši pilnvaroti prokurori, kuri veic uzraudzību pār valsts drošības iestāžu operatīvās darbības, izlūkošanas un pretizlūkošanas procesiem saskaņā ar Valsts drošības iestāžu likuma 26.panta pirmo daļu.
Līdz ar to MIDD nav sniedzis un arī nākotnē nesniegs informāciju Valsts drošības dienestam par tā rīcībā esošajām speciālajām ierīcēm un programmatūru
Piedāvātā redakcija
-

	Likumprojekts (grozījumi)
1. pants. 5.1 pantā:
izteikt panta 10.  daļu šādā redakcijā:
“(10) Komersantiem Latvijas Republikā atļauta tikai tādu speciālo ierīču un programmatūras aprite, kuras ir Ministru kabineta noteiktajā kārtībā sertificētas Valsts drošības dienestā. Operatīvās darbības subjekti Ministru kabineta noteiktajā kārtībā Valsts drošības dienestā sertificē tādas speciālās ierīces un programmatūru, kas iegādātas valstī, kas nav Eiropas Savienības dalībvalsts, Eiropas Ekonomikas zonas valsts vai Ziemeļatlantijas līguma organizācijas dalībvalsts. No komersantiem par speciālo ierīču un programmatūras sertificēšanu iekasē valsts nodevu. Ministru kabinets nosaka speciālo ierīču un programmatūras sertificēšanas kārtību, kā arī kārtību, kādā maksājama valsts nodeva par speciālo ierīču un programmatūras sertificēšanu, un šīs nodevas apmēru.”;
papildināt pantu ar 10.1 daļu šādā redakcijā:
“10.1 Operatīvās darbības subjekts, ne retāk kā vienu reizi gadā Valsts drošības dienestam paziņo par tā rīcībā esošajām speciālajām ierīcēm un programmatūru, sagatavojot attiecīgu sarakstu.”.   
 
	Priekšlikums
Priekšlikums paplašināt valstu loku, kurās iegādātas speciālās ierīces un programmatūra nav jāreģistrē, iekļaujot NATO Indijas un Klusā okeāna reģiona sadarbības valstis (NATO IP4 valstis), šāds tvērums tiek pielietots arī MK 25.06.2025. noteikumos Nr. 397  https://likumi.lv/ta/id/361481-minimalas-kiberdrosibas-prasibas

